ОТЧЕТ

за дейността на НЧ „Васил Левски-2007” с. Сноп,общ.Ген.Тошево,обл.Добрич

за 2023год.

Дами и Господа,

Представям ви отчета за дейността на НЧ”Васил Левски-2007” с.Сноп за 2023г.

Читалището обогатява културния живот на селото, спазва българските обичаи и традиции, организира тържества свързани с тях.

В годината която измина, членовете на ЧН проведоха шест заседания, на който бяха взети решения свързани с дейността на читалището. Голяма част от заложените мероприятия по културен календар се осъществиха.

В читалището няма библиотека, има само библиотечна сбирка от 1176 тома книги, но за съжаление няма читатели,

тъй като в селото няма училище и населението са възрастни хора.

Читалището, бе абонирано за два броя весници, които бяха поставени на видно място и всеки желаещ можеше да ги разгледа.

Организирано бе тържество посветено на 186 години от рождението на Васил Левски.На тържеството присъстваха членове и гости от селото и от Цетъра за хора с деменция от село Опанец.В програмата взеха участие деца от „Центъра за работа с деца“ гр. Ген. Тошево. Те изнесоха богата програма посветена на Апостола.

С читалищни членове бе почетено и обесването на Васил Левски и за целта е поднесен венец на неговия паметник в гр. Ген. Тошево.

За събора на селото в музикалната програма изнесена на сцената пред читалището, се изявиха и ни поздравиха: самодейците от НЧ „Стефан Караджа – 1941“ с. Чернооково,НЧ „ Христо Ботев.1908“ с. Житен, пенсионерски клуб „Добруджански славей“ гр. Ген. Тошево, ФГ“Здравец“ към читалището и деца от ДТА „Жътвари“ гр. Добрич а оркестър „Мега“ гр. Добрич накара публиката да извие кръшни хора.

За провеждане на мероприятията през текущата година трябва да изкажем благодарност на нашите спонсори: Община Генерал Тошево, Илия Андреев от с. Изворово, „Братя Алексиеви“ с. Красен, „Единство 2006“ с. Градини, Иван Илиев с.Житен, Петър Григоров от с.Сноп.

По традиция празнувахме:

- „Бабинден“ с жените от селото. На празника, бе пресъздаден обичая с поливане на бабата.

- „Трифон Зарезан“ с мъжете от селото. На този ден се пресъздаде обичая със зарязване на лозе.

- „Деня на самодееца“-01.03,съвместно със самодейците от село Житен.

-„На раздумка и песен“-с пенсионерски клуб „Добруд-

жански славеи“ гр.Ген. Тошево и с.Житен.

- „Осми март“ се отпразнува в читалището семейно от жители на селото. За целта бе подготвена томбула и подаръци за жените.

- „Първа пролет“ –общоселско тържество с всички желаещи жители на селото.

- „Великден“- за целта жените от селото се събраха и боядисаха яйца, които раздадохме на самотно живеещи жители на с. Сноп.

-за „Деня на пенсионера“ в малката зала се проведе общоселско тържество и всички забравиха своите грижи и болежки.

- за „Ден на християнското семейство“ бе посетен православния храм „ Св. Димитър“ в гр. Ген. Тошево от членове на читалището. Там всеки запали свещ за здраве за своето семейство.

- на „Никулден“ се изявиха всички жени и подготвиха ястия от риба. Наридихме кулинарна изложба която бе оценена от мъжко жури.Най-добрите бяха наградени.

- за „Коледа“ се организира тържество на „Чаира“ с. Колево. Подготвена бе викторина с награди.

На връх Коледа деца коледуваха по домовете и наричаха за здраве и берекет.

През 2023год. се подредиха витрини с материали за: Хр. Ботев, Й. Йовков, В. Левски, Националния празник на България 03.03.,Българската култура и славянска писменост, Ден на детето,Великден.

За Коледа по традиция бе украсено коледно дръвче и на всички членове , подарени календари.

Нашите самодейци са малко на брой, но участват с ентусиазъм и представят читалището и селото на различни фолклорни събори, фестивали и тържества:

- ОФС „Цветница“ гр. Ген. Тошево

- „Гергьовска люлка“ с.Изворово, общ.Ген.Тошево

- 115 години НЧ „Христо Ботев-1908“ с.Житен

-ЕФС „Край язовир Дрян”с.Красен, общ.Ген. Тошево

- Национален фолклорен съборна читалищата гр.Бяла, обл.Варна

- ФФ „ Фолклорна палитра“ гр. Девня, общ.Девня

- Тържество по повод годишнина на „Отвлечените добруджанци“ 1916-1918 Молдова Румъния –с.Житен

- ДФС „Богородица“ гр. Ген.Тошево

- МФ „Българско наследство“ гр.Балчик

-НФС „Фисекът пее“ с.Буховци, общ.Търговище

- НФС „ Ритъмът на България“ гр. Ловеч

Тук е мястото да изкажа своята благодарност на жените за това,че отделят от своето време и с желание посещават репетициите. Има и други от селото, които могат при добро желание да се включат в живота на читалището.

През изминалата година в читалището се направи ремонт на малката зала.Освежаване на стените и тавана и поставяне гранитогрес на пода.

Председател:...........................

/ П. Георгиева/

ЧИТАЛИЩНО НАСТОЯТЕЛСТВО:

1. ПАВЛЕТА МАРИНОВА ГЕОРГИЕВА
2. ДАФИНКА ПЕТКОВА ГАНЧЕВА
3. ТОШКО ЙОРДАНОВ ЯНЕВ
4. ВЕСЕЛИНКА ИВАНОВА ПЕТКОВА
5. ИВАНА ЛОВЧЕВА ПЕТРОВА

ПРОВЕРИТЕЛНА КОМИСИЯ:

1. МАНОЛ ПЕТРОВ СТЕФАНОВ
2. ТОНЬО ГЕОРГИЕВ ГЕОРГИЕВ
3. ХРИСТИНА ИВАНОВА ГЕОРГИЕВА